கேள்வி: சுரேசு குமார் பற்றி தகவல் சொல்.
பதில்: சுரேசு குமார் (''Suresh Kumar'') என்பவர் இந்தியா இமாச்சலப் பிரதேசம் மாநிலத்தைச் சேர்ந்த ஓர் அரசியல்வாதியாவார். 1967 ஆம் ஆண்டில் இவர் பிறந்தார். இமாச்சலப் பிரதேசத்தின் அமீர்ப்பூர், இமாச்சலப் பிரதேச சட்டமன்றத் தொகுதி மாவட்டத்திலுள்ள போரஞ்சு சட்டமன்றத் தொகுதியில் வெற்றி பெற்று சட்டமன்ற உறுப்பினராக இருந்தார். பட்டியல் இனத்தவருக்காக ஒதுக்கப்பட்ட இத்தொகுதிக்கு 2022 ஆம் ஆண்டு நடைபெற்ற சட்டமன்றத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு இவர் வென்றார்.
கேள்வி: சுரேசு குமார் - ஆரம்பகால வாழ்க்கை பற்றி தகவல் சொல்.
பதில்: சுரேசு குமார் இமாச்சலப் பிரதேசத்தின் அமீர்பூர் மாவட்டத்தில் உள்ள போரஞ்சைச் சேர்ந்தவர். கியான் சந்தின் மகனாக அறியப்படுகிறார். சிம்லாவின் இமாச்சலப் பிரதேச பல்கலைக்கழகத்தில் அரசியல் அறிவியலில் ஆய்வியல் நிறைஞர் பட்டம் பெற்றார். இவரின் மனைவி ஓர் அரசு ஊழியர் ஆவார்.
கேள்வி: சுரேசு குமார் - தொழில் பற்றி நீங்கள் என்ன அறிந்துள்ளீர்கள்?
பதில்: 2022 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சியைப் பிரதிநிதித்துவப்படுத்தும் போரஞ்சு சட்டமன்றத் தொகுதியில் போட்டியிட்டு சுரேசு குமார் வெற்றி பெற்றார். 24,779 வாக்குகளைப் பெற்று, தனது நெருங்கிய போட்டியாளரான பாரதிய சனதா கட்சியின் அனில் தமானை 60 வாக்குகள் வித்தியாசத்தில் தோற்கடித்தார். 2017 இமாச்சலப் பிரதேச சட்டமன்றத் தேர்தலில் காங்கிரசு சார்பாகப் போட்டியிட்டு பாரதிய சனதா கட்சியின் கமலேசு குமாரி யாதவிடம் 6,892 வாக்குகள் வித்தியாசத்தில் தோல்வியடைந்தார். ஆறு முறை சட்டமன்ற உறுப்பினராக இருந்த இவரின் தந்தை ஈசுவர் தாசு திமான் இறந்ததால் ஏற்பட்ட இடைத்தேர்தலில் அனில் தமானிடமும் தோல்வியடைந்தார்.